2000R1209 — FI — 20.08.2003 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

▼M1

KOMISSION ASETUS (Euratom) N:o 1209/2000,

annettu 8 päivänä kesäkuuta 2000,

Euratomin perustamissopimuksen 41 artiklassa tarkoitettujen tietojen tutkimiseen sovellettavista menettelyistä

▼B

EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 41 artiklan, ottaa huomioon Euroopan atomienergiayhteisön perustamissopimuksen 41 artiklan mukaisesti komissiolle ilmoitettavien investointihankkeiden määrittelystä 2 päivänä joulukuuta 1999 annetun neuvoston asetuksen (Euratom) N:o 2587/1999 ( 1 ), sekä katsoo seuraavaa: sekä katsoo seuraavaa: On komission vastuulla määrittää menettelyt, joilla pannaan täytäntöön henkilöille ja yrityksille perustamissopimuksen 41 artiklassa määrätty velvoite ilmoittaa uusia laitoksia, laitosten korvaamista tai niiden muuntamista koskevista investointihankkeista, jotka lajiltaan ja laajuudeltaan vastaavat neuvoston asettamia vaatimuksia, siinä laajuudessa kuin se on tarpeen niiden tehtävien suorittamiseksi, jotka kuuluvat komissiolle perustamissopimuksen IV luvun nojalla, ON ANTANUT TÄMÄN ASETUKSEN:

▼M1

1 artikla

1. Investointihankkeista, jotka koskevat uusia laitoksia, laitosten korvaamista tai niiden muuntamista ja jotka ovat lajiltaan ja laajuudeltaan asetuksessa (Euratom) N:o 2587/1999 säädetyn kaltaisia, on ilmoitettava komissiolle tämän asetuksen liitteessä olevalla lomakkeella.

Lomake voidaan jättää paperilla tai sähköisesti.

2. Komissio tiedottaa viipymättä asianomaisille henkilöille tai yrityksille ilmoituksen vastaanottamisesta.

▼B

2 artikla

Velvoite ilmoittaa komissiolle perustamissopimuksen 41 artiklassa tarkoitetuista investointihankkeista koskee perustamissopimuksen liitteessä II luetelluilla teollisuudenaloilla toimivia henkilöitä ja yrityksiä ja kaikkia yhteisöön jo perustettuja tai perustettavia laitoksia. (Aiheellisissa tapauksissa velvoitteen täyttää yrityksen paikallinen johto, jos yrityksen kotipaikka sijaitsee yhteisön ulkopuolella).

3 artikla

Jos perustamissopimuksen 41 artiklan perusteella toimitettavat tiedot on jo aikaisemmin toimitettu perustamissopimuksen 37 artiklassa tarkoitettujen yleisten tietojen toimittamisen yhteydessä, tiedotus voidaan tehdä viittaamalla aikaisempaan tiedotukseen ja toimittamalla lisäksi kaikki muut tiedot, joita vaaditaan tämän asetuksen liitteenä olevassa lomakkeessa.

▼M1

3 a artikla

1. Komissio tutkii ilmoituksen heti sen saatuaan. Komissio ilmaisee näkökantansa suosituksena.

2. Jos komissio asiaa tutkittuaan toteaa, että ilmoitettu investointihanke ei herätä Euratomin perustamissopimuksen tavoitteisiin ja sen noudattamiseen liittyviä epäilyjä, se kirjaa päätelmänsä ja ilmaisee näkökantansa antamalla suosituksen asianomaisille henkilöille, yrityksille ja jäsenvaltioille.

3. Jos komissio asiaa tutkittuaan toteaa, että ilmoitettu investointihanke herättää Euratomin perustamissopimuksen tavoitteisiin ja noudattamiseen liittyviä epäilyjä, se käynnistää yksityiskohtaisen tutkimismenettelyn, jossa kaikki Euratomin perustamissopimuksen tavoitteisiin liittyvät investointihankkeen yksityiskohdat käsitellään tarkoin.

4. Edellä 2 kohdan mukainen suositus on annettava ja 3 kohdassa mainittu yksityiskohtainen tutkimismenettely on aloitettava kahden kuukauden kuluessa. Kyseinen ajanjakso alkaa tämän asetuksen ja asetuksen (Euratom) N:o 2587/1999 mukaisen täydellisen ilmoituksen vastaanottopäivää seuraavasta päivästä. Ilmoitusta pidetään täydellisenä, jos komissio ei pyydä täydentäviä tietoja kahden kuukauden kuluessa sen vastaanottamisesta tai muun pyydetyn lisätiedon vastaanottamisesta.

5. Jos komissio ei ole antanut 2 kohdan mukaista suositusta tai toiminut 4 kohdassa säädetyn ajanjakson puitteissa, investointihanketta pidetään Euratomin perustamissopimuksen tavoitteiden ja määräysten mukaisena.

3 b artikla

1. Jos komissio katsoo, että tiedot, jotka asianomainen henkilö tai yritys antaa ilmoitetusta investointihankkeesta, ovat puutteelliset, se pyytää kaikki tarvittavat tiedot. Kun asianomainen henkilö tai yritys vastaa tällaiseen pyyntöön, komissio ilmoittaa henkilölle tai yritykselle vastauksen vastaanottamisesta.

2. Jos asianomainen henkilö tai yritys ei anna pyydettyjä tietoja komission vahvistaman ajanjakson kuluessa tai jos se antaa puutteelliset tiedot, komissio lähettää muistutuksen, jossa se vahvistaa sopivan lisäajan, jonka kuluessa tiedot on annettava.

3 c artikla

1. Käynnistäessään yksityiskohtaisen tutkimismenettelyn komissio esittää olennaisista tosiseikoista ja oikeudellisista seikoista tiivistelmän, johon sisältyy komission alustava arvio investointihankkeesta suhteessa Euratomin perustamissopimuksen määräyksiin ja tavoitteisiin sekä asetukseen (Euratom) N:o 2587/1999. Komissio pyytää asianomaisia henkilöitä ja yrityksiä toimittamaan huomautuksensa ja käsittelemään asiaa edelleen komission kanssa määrättynä ajanjaksona, joka tavanomaisissa olosuhteissa ei saa ylittää kahta kuukautta.

2. On suositeltavaa, että asianomainen henkilö tai yritys ei käynnistä investointihanketta ennen kuin komissio on antanut kyseisestä hankkeesta suosituksensa Euratomin perustamissopimuksen tavoitteiden ja määräysten sekä 3 a artiklan 5 kohdan mukaisesti.

3 d artikla

1. Jos komissio toteaa asianomaisen henkilön tai yrityksen kanssa toteutetun käsittelyn ja/tai tehtyjen muutosten jälkeen, että investointihanke on Euratomin perustamissopimuksen tavoitteiden ja määräysten mukainen, se ilmaisee näkökantansa antamalla asianomaisille henkilöille, yrityksille ja jäsenvaltiolle suosituksen.

2. Jos komissio toteaa asianomaisen henkilön tai yrityksen kanssa toteutetun käsittelyn ja/tai tehtyjen muutosten jälkeen, että investointihanke ei ole Euratomin perustamissopimuksen tavoitteiden ja määräysten mukainen, se ilmaisee näkökantansa antamalla asianomaisille henkilöille, yrityksille ja jäsenvaltiolle suosituksen.

3. Edellä 1 ja 2 kohdan mukainen näkökanta ilmaistaan heti, kun 3 a artiklan 3 kohdassa tarkoitetut epäilyt on poistettu. Komission on pyrittävä mahdollisuuksien mukaan antamaan suositus kuuden kuukauden kuluessa yksityiskohtaisen tutkimismenettelyn käynnistämisestä.

4. Kun 3 kohdassa tarkoitettu ajanjakso on päättynyt ja jos asianomainen henkilö tai yritys sitä pyytää, komissio antaa kahden kuukauden kuluessa suosituksensa käytettävissään olevien tietojen perusteella.

3 e artikla

Annettuaan kyseisestä investointihankkeesta suosituksensa komissio seuraa suosituksen perusteella toteutettuja tai kaavailtuja toimenpiteitä ja käsittelee niitä tarvittaessa asianomaisten henkilöiden tai yritysten kanssa.

3 f artikla

Jos tiedot, jotka olivat ratkaisevana tekijänä suositusta annettaessa, olivat virheellisiä, komissio voi peruuttaa 3 artiklan a ja d kohdan mukaisen suosituksensa sen jälkeen, kun asianomaisille henkilöille tai yrityksille on annettu mahdollisuus käsitellä asiaa komission kanssa.

Ennen suosituksen peruuttamista ja uuden suosituksen antamista komissio käynnistää 3 a artiklan 3 kohdan mukaisen yksityiskohtaisen tutkimismenettelyn.

▼B

4 artikla

Tämän asetuksen mukaisesti komissiolle ilmoitettujen investointihankkeiden toteutuksen aikana tehdyistä muutoksista on annettava uusi tiedotus samoilla menettelyillä.

▼M1

4 a artikla

Komissio toimittaa investointihanketta koskevan ilmoituksen tehneille henkilöille tai yrityksille mahdolliset kolmansien komissiolle toimittamat hanketta koskevat huomautukset tai näkökannat, jotka vaikuttavat komission näkökantoihin.

4 b artikla

1. Asianomaisten jäsenvaltioiden, henkilöiden ja yritysten suostumuksella komissio julkistaa sille ilmoitetut investointihankkeet sekä tämän asetuksen mukaisesti annetut suositukset.

2. Komissio julkaisee vuosikertomuksen komission suositusten täytäntöönpanosta ja erityistoimista, joita asianomaiset henkilöt ja yritykset ovat toteuttaneet komission esittämien näkökantojen johdosta.

Kertomukseen sovelletaan tarvittaessa huomioon salassapitovelvollisuutta koskevia sääntöjä, jos Euratomin perustamissopimuksen 44 artiklan mukaista suostumusta ei ole annettu.

▼B

5 artikla

Komissio julkaisee edellä mainittuun lomakkeeseen mahdollisesti tehtävät muutokset Euroopan yhteisöjen virallisessa lehdessä.

6 artikla

Kumotaan 5 päivänä marraskuuta 1958 annettu Euroopan atomienergiayhteisön komission asetus N:o 1 ( 2 ) tämän asetuksen voimassaolopäivästä.

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

LIITE



INVESTOINTIHANKE (malli) Perustamissopimuksen liitteessä II luetellut teollisuudenalat Toimitettavat tiedot Kaikki alat 1—13 1.1 Investointihankkeesta tiedon antavan henkilön tai yrityksen nimi ja tarvittaessa sellaisen vastuullisen henkilön nimi, jolle voidaan esittäää mahdollisia lisäkysymyksiä. 1.2 Investointihankkeen nimi 1.3 Teollisuudenala, johon investointihanke kuuluu perustamissopimuksen liitteen II mukaisesti. 1.4 Onko kyseessä uusi laitos, laitoksen korvaaminen vai muuntaminen? 1.5 Viittaukset aikaisemmin Euratomille toimitettuihin asiakirjoihin, jotka koskevat investointihanketta (lähetyspäivä) 1.6 Niiden henkilöiden tai yritysten nimet ja osoitteet, jotka (a) käyttävät laitosta; (b) valmistelevat laitoshankkeen; (c) valvovat ja tarkastavat hankkeen toteuttamista; (d) ovat päävastuussa laitteiden toimituksista. 1.7 Rahoitusmenettelyt 1.8 Maantieteellinen sijainti 1.9 Lyhyt kuvaus ja yleiset suunnitelmat 1.10 Alkuperäisen laitoksen kustannukset (euroina) jaoteltuina tärkeimpiin kustannusluokkiin 1.11 Tärkeimmille tilauksille, laitosten asennukselle ja kännistämiselle ehdotettu aikataulu ja erityisesti rakennustöiden aloittamisesta toimittajien kanssa tehtävien alustavien sopimusten aikataulu ja suunniteltu laitoksen käyttöönottopäivä 1.12 Laitoksen käytöstäpoistoa mahdollisesti koskevat suunnitelmat 1.13 Rakennus- ja käyttöluvat myöntävä valtion viranomainen, käyttöluvan voimassaoloaika 1.14 Lyhyt kuvaus mahdollisista tutkimus- ja kehitysohjelmista Kaikki alat paitsi 11 (reaktorit) 2.1 Tuotannon koostumus ja ominaisuudet, vuotuinen tuotantokapasiteetti 2.2 Laitoksen pääominaisuudet 2.3 Jos laitoksen laajennusta suunnitellaan, ilmoittakaa, millä menetelmällä, missä ajassa ja missä määrin vuosituotannon suunnitellaan kasvavan. 2.4 Jos laajennusta ei suunnitella, ilmoittakaa ottaen huomioon paikalliset ja muut olosuhteet, onko vuotuinen tuotantokapasiteetin kasvu mahdollista ja jos on, missä määrin. Ala 11 3.1 Suunnitellun reaktorityypin nimitys ja pääasiallinen käyttötarkoitus (pääasialliset käyttötarkoitukset) 3.2 Laitoksen tärkeimmät ominaisuudet 3.3 Käytettävien polttoaine-elementtien tärkeimmät ominaisuudet 3.4 Hidasteen ja heijastimen ominaisuudet 3.5 Ensiöjäähdytteen ja toisiojäähdytteen ominaisuudet Alat 3, 4, 5, 6, 7, 8, 9 ja 10, tarvittaessa 12 ja 13 4.1 Laitoksen toiminnalle tarpeellisten pääasiallisten hankintojen vuosittainen arvioitu koostumus ja määrä; mainittava myös energiantarve ja ehdotetut toimittajat Alat 4, 5, 7, 8, 11 ja 12; tarvittaessa 13 5.1 Tarvittaessa lisätietoja laitoksen sijaintipaikasta Ala 1 6.1 Hyödynnettävän esiintymän geologia 6.2 Hyödynnettävän esiintymän todennetut varat 6.3 Hyödynnettävän esiintymän arvioidut varat 6.4 Koko luvan piiriin kuuluvat todennetut ja arvioidut varat Ala 5 7.1 Polttoaine-elementtien kuvaus

( 1 ) EYVL L 315, 9.12.1999, s. 1.

( 2 ) EYVL 25, 27.11.1958, s. 511/58.